CELEX: 62010TN0360
Language: lt
Date: 2010-08-26 00:00:00
Title: Byla T-360/10: 2010 m. rugpjūčio 26 d. pareikštas ieškinys byloje Tecnimed prieš VRDT — Ecobrands (ZAPPER-CLICK)

19.2.2011   
            
            
               LT
            
            
               Europos Sąjungos oficialusis leidinys
            
            
               C 55/24
            
         2010 m. rugpjūčio 26 d. pareikštas ieškinys byloje Tecnimed prieš VRDT — Ecobrands (ZAPPER-CLICK)
   
   (Byla T-360/10)
   2011/C 55/45
   Kalba, kuria surašytas ieškinys: anglų
   
      Šalys
   
   
      Ieškovė: Tecnimed Srl (Vedano Olona, Italija), atstovaujama advokatų M. Franzosi ir V. Piccarreta
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Ecobrands Ltd (Londonas, Jungtinė Karalystė)
   
      Ieškovės reikalavimai
   
   
               —
            
            
               Panaikinti 2010 m. birželio 14 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1795/2008-4;
            
         
               —
            
            
               palikti galioti 2010 m. spalio 28 d. Vidaus rinkos derinimo tarnybos (prekių ženklams ir pramoniniam dizainui) anuliavimo skyriaus sprendimą; ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas ZAPPER-CLICK 5, 9 ir 10 klasių prekėms — Bendrijos prekių ženklo registracija Nr. 3870284 registracija.
   
      Bendrijos prekių ženklo savininkas: kita procedūros Apeliacinėje taryboje šalis
   
      Šalis, prašanti pripažinti Bendrijos prekių ženklo registraciją negaliojančia: ieškovė
   
      Prašymo pripažinti registraciją negaliojančia pagrindai: Italijos žodinis prekių ženklas CLICK 10 klasės prekėms (registracija Nr. 747249), Italijos žodinis prekių ženklas MOUSTI CLICK 10 klasės prekėms (registracija Nr. 927574), Italijos žodinis prekių ženklas ECO-CLICK 10 klasės prekėms (registracija Nr. 801404), Italijos žodinis prekių ženklas ZANZA CLICK 10 klasės prekėms (registracija Nr. 801405), tarptautinis žodinis prekių ženklas MOUSTI CLICK 10 klasės prekėms (registracija Nr. 825425), neregistruotas žodinis prekių ženklas CLICK, kurio apsauga galioja Jungtinėje Karalystėje, ir neregistruotas žodinis prekių ženklas ZANZA CLICK, kurio apsauga galioja Jungtinėje Karalystėje.
   
      Anuliavimo skyriaus sprendimas: pripažinti Bendrijos prekių ženklo registraciją negaliojančia iš dalies
   
      Apeliacinės tarybos sprendimas: panaikinti Anuliavimo skyriaus sprendimą
   
      Ieškinio pagrindai: Tarybos reglamento (EB) Nr. 207/2009 51 straipsnio 1 dalies b punkto pažeidimas ir klaidingas aiškinimas, nes Apeliacinė taryba neteisingai atmetė „nesąžiningumo“ aplinkybę. Komisijos reglamento (EB) Nr. 2868/95 38 taisyklės 2 dalies, 39 taisyklės 2 dalies, 39 taisyklės 3 dalies ir 96 taisyklės 2 dalies pažeidimas ir klaidingas aiškinimas, nes Apeliacinė taryba neteisingai susiejo ieškinio pagrindo nepriimtinumą su ginčijamu neįtrauktu dokumentų vertimu ir nusprendė, kad ieškovė nepateikė vertimo. Tarybos reglamento (EB) Nr. 207/2009 53 straipsnio 1 dalies a punkto ir 8 straipsnio 1 dalies b punkto neteisingas taikymas, nes Apeliacinė taryba piktnaudžiavo savo įgaliojimais. Tarybos reglamento (EB) Nr. 207/2009 53 straipsnio 1 dalies b punkto ir 8 straipsnio 3 dalies pažeidimas ir klaidingas taikymas, nes Apeliacinė taryba neteisingai nusprendė, kad šis neteisėtas naudojimas turėjo būti atmestas, nes nagrinėjami prekių ženklai nebuvo tapatūs. Tarybos reglamento (EB) Nr. 207/2009 53 straipsnio 1 dalies c punkto ir 8 straipsnio 4 dalies pažeidimas, nes Apeliacinė taryba neteisingai atmetė prisidengimo svetimu vardu galimybę ir neteisingai nusprendė, kad nebuvo įrodyta, kaip produktas buvo pateiktas į rinką.